*105/2025. (III.26.) határozat 1. sz. melléklete*

**Ingyenes használati szerződés**

amely létrejött egyrészről **Mór Városi Önkormányzat** (cím: 8060 Mór, Szent István tér 6.; adószám:15727220-2-07; képviseli: Fenyves Péter polgármester), mint **Tulajdonos** (a továbbiakban: Tulajdonos),

másrészről: a **Családsegítő Alapítvány** (8060 Mór, Bajcsy Zs. u. 7., adószám: 18484470-2-07, képviselő: Békési László elnök), mint **Pályázó civil szervezet** (a továbbiakban: Pályázó) között, a mai napon az alábbi feltételekkel:

1. Tulajdonos kijelenti és a felek rögzítik, hogy a Tulajdonos Mór, 0182 hrsz-ú 9258 m2 nagyságú ingatlanát a Pályázó 1996. április 1. óta közösségi tevékenységre használja.
2. Tulajdonos tudomásul veszi, hogy Pályázó a Városi Civil Alap keretében meghirdetett Városi Civil Alap konstrukcióján pályázóként indul.

A pályázatot a VCA–KP–1–2025/1 kategória keretében nyújtja be Civil szervezetek ingatlanberuházási, felújítási támogatása címén.

1. Tulajdonos tudomásul veszi, hogy Pályázó az 1. pontban érintett ingatlant nyertes bírálat esetén a pályázatban rögzített módon újítja fel.
2. Tulajdonos kijelenti, hogy a beruházással érintett ingatlan egyéb köz- vagy piaci szolgáltatási feladatellátást nem szolgál.
3. Pályázó és Tulajdonos a mai nappal határozatlan időre, de legalább a fenntartási időszakra szóló -5 éves, ingyenes használatról szóló megállapodást köt.
4. A felek tudomásul veszik, hogy a fenntartási kötelezettség fennállásának időtartama alatt a kedvezményezett a támogatással érintett ingatlant kizárólag a támogatás céljának megfelelően használhatja.
5. A szerződésben nem szabályozott kérdésekben a Ptk. és az egyéb vonatkozó jogszabályi rendelkezések az irányadók.

A szerződést elolvasás és értelmezés után a felek, mint akaratukkal mindenben egyezőt írták alá.

Kelt: Mór, 2025. március ….

|  |  |
| --- | --- |
|  |  |
|  |  |
| ............................................ | ............................................ |
| Mór Városi Önkormányzat | Családsegítő Alapítvány |
| képviseli Fenyves Péter polgármester | képviseli: Békési László elnök |
| Tulajdonos | Pályázó |

|  |  |
| --- | --- |
| Mór, 2025. március …. | Mór, 2025. március …. |
| Jogi ellenjegyző: | Pénzügyi ellenjegyző: |
|  |  |
|  |  |
| ............................................ | ........................................... |
| Dr. Taba Nikoletta | Hossó Anita |
| jegyző | pénzügyi irodavezető |

*105/2025 (III.26.) határozat 2. sz. melléklete*

**Tulajdonosi hozzájáruló nyilatkozat**

Alulírott, Mór Városi Önkormányzat (a továbbiakban: **Tulajdonos)**

melyet képvisel: Fenyves Péter polgármester

- székhely: 8060 Mór, Szent István tér 6.

nyilvántartási szám: 727222

statisztikai számjel: 15727220-8411-321-07

adószám: 15727220-2-07

- ezúton az alábbi

**tulajdonosi hozzájárulást**

adom ki

a Családsegítő Alapítvány (a továbbiakban: Kedvezményezett)

melyet képvisel: Békési László elnök

székhely: Mór, Bajcsy Zs. u. 7.

nyilvántartási szám: 396

statisztikai számjel: 18484470-9499-569-07

adószám: 18484470-2-07

- megkeresése alapján ahhoz, hogy az 1/1 hányadban a tulajdonomat képező, az ingatlan nyilvántartásban Mór 0182 helyrajzi számon felvett ingatlannal (terület: 9258 m2) (a továbbiakban: Ingatlan) kapcsolatban a Miniszterelnökséget vezető miniszterhez (a továbbiakban: Támogató) a Városi Civil Alap keretében a Civil szervezetek ingatlanberuházási, felújítási támogatása VCA-KP-1-2025/1 címen benyújtott pályázat szerinti tervezett

**építési/felújítási/bővítési beruházás** (a továbbiakban: **Beruházás)**

a szükséges építéshatósági és egyéb engedélyek beszerzését követően **megvalósuljon.**

Jelen tulajdonosi hozzájárulás az alábbi feltételekkel és kikötésekkel érvényes:

1. A Kedvezményezett kijelenti, hogy az Ingatlan igénybevételére **kizárólag a Beruházás,** illetve a **kérelemben meghatározott támogatási cél** (támogatott tevékenység) **megvalósítása érdekében** kerül sor;
2. A Kedvezményezett elfogadja, hogy az ő feladata és felelőssége a Beruházás megvalósításához szükséges összes **építéshatósági és egyéb engedély beszerzése,** illetve avéglegessé vált **hatósági engedélyek meglétének -** legkésőbb a támogatott tevékenység megvalósítására vonatkozóbeszámoló keretében történő **- igazolása**;
3. Tulajdonos kijelenti, hogy Kérelmező támogatási igényében **foglaltakat** **megismerte** és **elfogadja**
4. Ha a Kedvezményezett és a Támogató között támogatási jogviszony jön létre

* a Tulajdonos vállalja, hogy az **Ingatlant** a támogatói okiratban meghatározott fenntartási időszakon belül **a támogatás céljának megfelelően tartja fenn**;
* a Tulajdonos visszavonhatatlanul hozzájárul, hogy

1. a támogatás **visszafizetésének biztosítására** a támogatói okiratban foglaltak szerint jelzálogjog és/vagy elidegenítési és terhelési tilalom **kerüljön bejegyzésre** az Ingatlanra, vagy az Ingatlan meghatározott tulajdoni hányadára;
2. az Ingatlan a támogatói okiratban meghatározott **fenntartási időszakon belül kizárólag a Támogató előzetes jóváhagyásával** (és a Támogató döntése alapján a foglalkoztatási, a szolgáltatási és az egyéb kötelezettségek átvállalásával, átruházásával) idegeníthető el, adható bérbe, vagy más használatába, vagy hasznosítható más módon, illetve terhelhető meg.

Jelen hozzájáruló nyilatkozat hét eredeti példányban készült, melyből egy-egy példány a Tulajdonost és a Kedvezményezettet, három példány a Támogatót, két példány a Bethlen Gábor Alapkezelő Zrt.-t illet meg.

|  |  |
| --- | --- |
| Kelt:  2025. …….…………… | Kelt:  2025. …….…………… |
| …………..……………………………………..  Mór Városi Önkormányzat,  mint Tulajdonos képviseletében:  **Fenyves Péter polgármester**  P.H. | …………..…………………………………….  Családsegítő Alapítvány,  mint Kedvezményezett képviseletében: **Békési László elnök**  P.H. |